Опел Агила

Опел Агила нь миниван загварын автомашин бөгөөд автомашин үйлдвэрлэгч Опел компанийн хамгийн жижиг цуврал автомашин юм. Агила нь Опел Корсаг бодвол хамаагүй богино боловч яг үндсэн гурван хэмжээс нь (урт, өргөн, өндөр) бараг л адилхан, зөвхөн өөр харьцаатай юм. Опел Агилагийн сүүлийн загвар Агила B нь Сузуки Сплаштай хамтын Бадге-инженерчлэл дээр хийгддэг. Их Британид Вауксхалл Агила нэртэйгээр борлуулагдаж байна. 

Опел Агила А (2000-2007)

Агилагийн анхны үеийг (Агила А) 2000 оны зунаас 2007 оны намар хүртэл үйлдвэрлэжээ. 3,5 метр урттай Агила А нь явах эд анги болон бензин мотороос бусад нь бүгд урьд нь польшийн Гливикед үйлдвэрлэсэн Сузуки Вагон R+-тэй адилхан хийгдсэн. Заx зээлд цувралаар 2000 оны наймдугаар сараас эхлэн нийлүүлжээ. 

2003 оны наймдугаар сард Агила A-д бага зэргийн сайжруулалт хийсэн (жишээлбэл: агааржуулагчийн арматурыг хромжуулсан г.м.). Мөн түүнчлэн 1,3 литрийн багтаамжтай дизель мотороор түүний моторын сонголтыг нэмсэн байна. 

Опел Агила B (2007-2015)

Бусад хэмжилт CO2 ялгаралт: 120–142 г/км Түлшний хэрэглээ, хосолсон (ЕX-норм): 4,5–5,9 л/100 км Евро ШАҮП-ослын тестэд авсан одны тоо, 2009-03-15 Туршаагүй буюу ижил загварын Сузуки Сплашийн дүн:105px
Хоёр дахь үе буюу Агила B-г анх Франкфуртын олон улсын автомашины үзэсгэлэн худалдаанд 2007 онд оролцуулсан байна. Өмнөх загвартай адил Опел Сузуки компаниуд хамтран Сплаш-ийн суурь дээр хийсэн аж. Үйлдвэрлэлтийг Сплаш-тэй адил Унгарын Эстергом дахь Магяр Сузуки компани дээр үйлдвэрлэв.

Энэ загвар нь өмнөхөө бодвол 20 см урт, 6 см өргөн болсон боловч өндрөөсөө 7 см-ийг хасуулсанаар намхан урт хэлбэртэй болжээ. Арын цүнхний өрөө  нь 225 литрийн багтаамжтай нь ердийн хүүхдийн тэрэг багтах зай бөгөөд харин арын суудлыг урагш нь хэвтүүлвэл 1050 литрийн багтаамжтай болгон өргөтгөх боломжтой. Бензиний банк 45 литрийн багтаамжтай, эргэлтийн радиус 9,6-10 метр мөн зөвшөөрөгдөх чиргүүлийн ачаалал нь 200 кг байгаа нь маш бага юм. 

Тоноглол
Суурь загвар нь 1.0 литрийн бензин мотортой, гэхдээ үнэтэй загварт нь мөн энэ моторыг угсруулан авах бололцоотой бөгөөд суурь загвараасаа ялгагдах ялгаанд хромжуулсан хаалганы бариул, гаднаx толь зэрэг орно. Бүх загварууд нь таван араат механик хурдны хайрцагтай угсрагдах ба хэрэглэгчийн сонголтоор дөрвөн шатлал бүхий автомат хурдны хайрцагтай ч хийгдсэн. Жолооч болон жолоочийн хажуугийн зорчигчийн суудлын өндрийг тохируулж болно. Хурднаас хамааралтай серво жолооны моторыг цувралаар, дотор талаасаа агааржуулалт бүхий тоормосны дискийг урд нь угсарсан бол ар талдаа хүрдэн тоормостой.

Аюулгүй байдал
Опел Агилад цувралаар ABS-ийг тормосны ассистент системтэй, урд болон хажуугийн аюулгүйн дэрээр тоноглогдсон. Нэмэлт толгойн аюулгүйн дэрийг зөвхөн үнэтэй загвартаа нэмэлт тоноглолоор санал болгодог. Шарвалтын эсрэг болон хий эргэлтийн эсрэг системийг (ESP) суурь загварт ч захиалах боломжтой. 

Европын автомашины мөргөлтийн тестэнд түүнтэй адилхан загварын Сузуки Сплаш нь 30 оноо (хамгийн дээд тал 36 оноо авах боломжтой) буюу нийт авах боломжтой таван одын дөрвийг авсан бол хүүхэдтэй үед 19 оноогоор гурван од, харин  явган зорчигчийн аюулгүй байдалд дөрвөн од авсан байна.

Мотор
Бензин моторЗагварМоторын байрлалБагтаамжЧадалМаx. эргэлтийн моментҮйлдвэрлэсэн онСО2 xорт хийн хэмжээ (г/км)1.0 ecoFLEXЦуваа 3 цилиндр973 см³65 м.x. (48 кВт)90 Нм2000.07-2003.07120 1.2 VVTЦуваа 4 цилиндр1199 см³86 м.x. (63 кВт)114 Нм2004.01-2007.09131 Дизель моторЗагварМоторын байрлалБагтаамжЧадалМаx. эргэлтийн моментNoteСО2 xорт хийн хэмжээ (г/км)1.3 CDTIЦ41248 см³70 м.x. (51 кВт)170 Нм2003.08–2007.09120

 Цахим холбоос 

 Үйлдвэрлэгчийн албан ёсны цахим хуудас
 Концепт студи-А, фото зургууд

Эшлэл

Ангилал:Суудлын автомашины загвар
Агила
Ангилал:Комби
Ангилал:Миниван